סופיה בוטלה

סופיה בּוּטֶלַה (בערבית: صوفيا بوتلّة; בצרפתית: Sofia Boutella; נולדה ב-3 באפריל 1982) היא רקדנית, שחקנית ודוגמנית צרפתייה-אלג'יראית. התפרסמה תחילה כרקדנית רחוב ורקדנית היפ הופ, והופיעה במסע פרסום של חברת "נייקי".

פריצתה הקולנועית הגדולה הייתה בסרט "קינגסמן: השירות החשאי" משנת 2015, בו גילמה את גאזל. בשנת 2016 שיחקה בסרט "סטארטרק: אל האינסוף".

ביוגרפיה
סופיה בוטלה נולדה ברובע באב אל-ואד (אנ') שבאלג'יר בירת אלג'יריה, בתם של מוזיקאי הג'אז סאפי בוטלה (אנ'), ולאם אדריכלית במקצועה. אחיה, סֵיף, עובד כאמן אפקטים חזותיים בתעשיית הבידור. פירוש שם משפחתה הוא "אנשי ההרים".

בעידודה של משפחתה, סופיה החלה את הקריירה כרקדנית בריקוד קלאסי כבר מגיל 5. בשנת 1992, בגיל 10, היא עזבה את אלג'יריה עם משפחתה בעיצומה של מלחמת האזרחים באלג'יריה ועברה לפריז, צרפת, שם החלה לעסוק בהתעמלות אמנותית, והצטרפה בגיל 18 לנבחרת צרפת בהתעמלות אמנותית לנשים (אנ').

קריירה

קריירת ריקוד 
בוטלה התפתחה בתחום ריקוד ההיפ הופ, והצטרפה ללהקת הריקוד "Vagabond Crew" שניצחה בשנת 2006 בתחרות הברייקדאנס הבינלאומית "קרב השנה" . אחר כך היא השתתפה בלהקת "Chienne de Vieand "Aphrodites שהוקמה כספין אוף. היא בוגרת מכללת ברקלי למוזיקה.

פריצת דרך של בוטלה כרקדנית הגיעה בשנת 2007, עת נבחרה להשתתף במסע לפרסום מוצרי נשים של חברת "נייקי", שיצר הבמאי והכוריאוגרף ג'יימי קינג . זו הייתה דחיפה גדולה לקריירה שלה, מה שהוביל לעבודה נוספת לצד כוכבות כמו מדונה, בסיבוב ההופעות שלה Confessions Tour ועם ריהאנה. היא מזכה את עבודתה עם מדונה על שעזרה לה ללמוד אנגלית.

היא הייתה הדמות הראשית בקליפ לשיר "Hollywood Tonight" מאת מייקל ג'קסון ששוחרר בפברואר 2011.

קריירת משחק 
בשנת 2002 ביצעה את הופעת המשחק הראשונה שלה בסרט הריקודים "Le défi" לצדה של השחקנית אמנדה ליר; בבימויה של הבמאית והכוריאוגרפית הספרדייה בלנקה לי (אנ'). 

בשנת 2012 בוטלה הופיעה לראשונה בסרט בינלאומי, כאשר גילמה את אווה בסרט הריקודים הבריטי "סטריט דאנס 2"; המשכון לסרט המצליח StreetDance 3D משנת 2010.  

בשנת 2014 שיחקה בסרט המדע-בדיוני הבריטי "Monsters: Dark Continent", ובשנת 2015 שיחקה בתפקיד משנה בסרט הריגול הקומי "קינגסמן: השירות החשאי".

בשנת 2016 גילמה את ג'יילה בסרט המדע הבדיוני "סטארטרק: אל האינסוף" לצד כריס פיין, זואי סלדנה ואידריס אלבה.

בשנת 2017 שיחקה בסרט "המומיה", לצדם של טום קרוז וראסל קרואו. בהמשך השנה שיחקה בסרט האקשן "פצצה אטומית", לצד שרליז ת'רון ובסרט הטלוויזיה "פרנהייט 451". בשנת 2018 שיחקה בסרט "מלון ארטמיס" וכן בסרטו של גספר נואה "קליימקס".

בשנת 2021 שיחקה לצדו של ניקולס קייג' בסרט "Prisoners of the Ghostland".

חיים אישיים 
ממרץ 2014 עד אוקטובר 2018 בוטלה הייתה במערכת יחסים עם השחקן האירי רוברט שיהאן.

פילמוגרפיה

קולנוע

טלוויזיה

קישורים חיצוניים 

צרפתים ילידי אלג'יריה הצרפתית
שחקניות קולנוע וטלוויזיה אלג'יראיות
רקדניות אלג'יראיות
דוגמניות אלג'יראיות
מתעמלות אומנותיות
בוגרות מכללת ברקלי למוזיקה
צרפתיות שנולדו ב-1982